Okresná prokuratúra Košice I 
Mojmírova 5, 041 47 Košice 1 	

Sp. zn. : 4 Pv 640/12/8802	Košice I, 10.8.2015
EEČ : 2-63-194-2015

U Z N E S E N I E

Trestná vec:	obvinená XXXXX  
Prečin:	Úverový podvod podľa § 222 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Košice I
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: operátorka
sa v skúšobnej dobe, určenej uznesením prokurátora Okresnej prokuratúry XXXXX I zo dňa 29.11.2012, spisová značka 4 Pv 640/12/8802, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v Košiciach na Hlavnej č. 82, v presne nezistenom čase dňa 29.01.2009 vylákala od spoločnosti XXXXX, toho času so sídlom XXXXX, XXXXX, IČO: XXXXX pôžičku vo výške 786,- Eur tak, že do predzmluvného formulára neuviedla a úmyselne zatajila nesplatený úver od spoločnosti XXXXX s.r.o. Bratislava, pričom po prevzatí pôžičky a úhrade 1 mesačnej splátky, pôžičku v rozpore so svojím záväzkom prestala splácať, čím spoločnosť XXXXX, XXXXX uviedla do omylu v otázke splnenia podmienok na poskytnutie úveru a spôsobila jej škodu vo výške 947,52 Eur.   

Uznesením prokurátora Okresnej prokuratúry XXXXX I zo dňa 29.11.2012, spisová značka 4 Pv 640/12/8802, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
31 mesiacov
Odôvodnenie:
Uznesením vyšetrovateľa Odboru kriminálnej polície Okresného riaditeľstva Policajného zboru v Košiciach, ČVS: ORP-2442/7-OEK-KE-2012 zo dňa 25.10.2012 bolo podľa § 199 ods. 1 Trestného poriadku začaté trestné stíhanie a súčasne bolo podľa § 206 ods. 1 Trestného poriadku vznesené obvinenie XXXXX za prečin úverového podvodu podľa § 222 ods. 1 Trestného zákona pre skutok, že v Košiciach na Hlavnej č. 82, v presne nezistenom čase dňa 29.01.2009 vylákala od spoločnosti XXXXX, toho času so sídlom XXXXX, XXXXX, IČO: XXXXX pôžičku vo výške 786,- Eur tak, že do predzmluvného formulára neuviedla a úmyselne zatajila nesplatený úver od spoločnosti XXXXX s.r.o. Bratislava, pričom po prevzatí pôžičky a úhrade 1 mesačnej splátky, pôžičku v rozpore so svojím záväzkom prestala splácať, čím spoločnosť XXXXX, XXXXX uviedla do omylu v otázke splnenia podmienok na poskytnutie úveru a spôsobila jej škodu vo výške 947,52 Eur.   

Po skončení skráteného vyšetrovania bolo uznesením Okresnej prokuratúry XXXXX I č.k. 4 Pv 640/12-7 zo dňa 29.11.2012 trestné stíhanie voči XXXXX  podmienečne zastavené podľa § 216 ods. 1 písm. a), b), c) Trestného poriadku, podľa § 216 ods. 2 Trestného poriadku bola obvinenej určená skúšobná doba v trvaní 31 (tridsaťjeden) mesiacov a súčasne bola obvinenej uložená povinnosť nahradiť poškodenej spoločnosti XXXXX, so sídlom XXXXX, XXXXX, IČO: 36 172 081 škodu vo výške 1.103,08 Eur v zmysle písomného uznania dlhu zo dňa 16.11.2012..
 
	Uznesenie o podmienečnom zastavení trestného stíhania nadobudlo právoplatnosť dňa 11.12.2012 a skúšobná doba obvinenej uplynula dňa 11.07.2015.

	Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, rozhodne prokurátor, že obvinený sa osvedčil. Inak rozhodne, a to prípadne aj počas skúšobnej doby, že sa v trestnom stíhaní pokračuje.

Z oznámenia poškodenej spoločnosti XXXXX, XXXXX vyplynulo, že obvinená XXXXX škodu vo výške 1.103,08 EUR uhradila ešte dňa 15.04.2015.

Zo správy Okresného úradu XXXXX - okolie, odboru všeobecnej vnútornej správy, ako aj z odpisu registra trestov obvinenej je zrejmé, že obvinená sa v priebehu skúšobnej doby nedopustila žiadneho priestupku, ani trestného činu. Z lustrácie trestných stíhaní vedených na území SR je zrejmé, že proti obvinenej nie je v súčasnosti vedené žiadne trestné stíhanie. Z uvedených skutočností vyplýva, že obvinená teda splnila všetky podmienky podmienečného zastavenia trestného stíhania. 

	Vzhľadom na uvedené bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Erika Konkolyová
prokurátorka